**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 578**

от заседание на Общинския съвет,

проведено на 26.08.2021 г., Прот. № 34

**ОТНОСНО:**Обявяване на част от имот, публична собственост в частна общинска собственост и разпореждане с имота - (продажба)

На основание чл. 21, ал. 1, т. 8 от Закона за местното самоуправление и местната администрация (ЗМСМА), чл. 6, ал. 1 и ал. 3, чл. 34, ал. 4 и чл. 36, ал. 2 от Закона за общинската собственост (ЗОС), чл. 8, ал. 1 и чл. 15, ал. 3 и ал. 5 от Закона за устройство на територията (ЗУТ), чл. 46, ал. 1, ал. 2 и ал. 3 от Наредбата за реда за придобиване, управление и разпореждане със собствеността на община Свищов (НРПУРСОС), във връзка с докладна записка с рег. индекс № 08-00-1304/02.08.2021 г. от дирекция „Управление на собствеността и стопански дейности“ и предложение с Вх. № 1047/18.08.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

І. **Обявява от публична в частна общинска собственост,** част от улица с ОК275-ОК277, представляваща **площ 26 кв. м. (двадесет и шест квадратни метра),** която се придава **към поземлен имот № 662 (шестстотин шестдесет и втори)**, **с площ 550 кв. м. (петстотин и петдесет квадратни метра), собственост на** **Ч. Б. С., съгласно** нотариален акт № 115, том 11, рег. 3720, дело 1418 от 18.11.2010 г., вписан в Служба по вписванията - гр. Свищов в границите на урегулиран поземлен имот ІІ-662 (втори-шестстотин шестдесет и две), с адрес ул. „Ропотамо“ № 16, отреден за жилищно строителство, кв. 70 (седемдесет) съгласно действащия ПУП-ПР на с.Ореш, одобрен със Заповед № 382/1978 г. - улична регулация и Заповеди № № 382/1978 г. и 518/ 1994 г. - дворищна регулация**.**

ІІ. **Да продаде на** **Ч. Б. С.** площта от 26 кв. м. (двадесет и шест квадратни метра), обявена за частна общинска собственост, подробно описана в раздел І, при условията на чл. 15, ал. 3 и ал. 5 от ЗУТ, **при продажна цена – 340 лв. (триста и четиридесет лева), без ДДС,** представляваща пазарната цена,определена от оценител на имоти по реда на чл. 41, ал. 2 от ЗОС на недвижимия имот.

ІІІ. След влизане в сила на решението на Общински съвет – Свищов да се сключи предварителен договор за прехвърляне правото на собственост между Община Свищов и Ч. Б. С. за горепосочената площ, с нотариална заверка на подписите.

ІV. В едномесечен срок, след съставяне на Акт за частна общинска собственост за имота, Ч. Б. С. да извърши дължимите плащания по сделката, след което се сключи и окончателен договор за прехвърляне правото на собственост между страните.

**V. Задължава Кмета на община Свищов, в съответствие с чл. 52, ал. 5 от ЗМСМА, 30 % от постъпленията от продажбата, да бъдат използвани за изпълнение на дейности от местно значение в Кметство Ореш.**

VІ. В изпълнение на Решението по т. I – т. V, възлага на Кмета на община Свищов да предприеме необходимите действия по реда на ЗОС, НРПУРСОС и ЗМСМА.

**МОТИВИ:** Във връзка с приетата от Общински съвет – Свищов „Стратегия за управление на общинската собственост в община Свищов за мандат 2019-2023 г.“, с докладна записка до Кмета на община Свищов с рег. индекс № 08-00-1304/02.08.2021 г. от дирекция „Управление на собствеността и стопански дейности“ е сведена информация относно постъпила молба (рег. индекс № 94-М-292/18.06.2021 г.), за закупуване на площ 26 кв. м. (двадесет и шест квадратни метра) от улица с ОК275-ОК277, която се придава към поземлен имот № 662 (шестстотин шестдесет и две) в границите на урегулиран поземлен имот ІІ-662 (втори-шестстотин шестдесет и две), с адрес: ул. „Ропотамо“ № 16 от кв. 70 (седемдесет) по действащия Подробен устройствен план – План за регулация на село Ореш, одобрен със Заповед № 382/1978 г. - улична регулация и Заповеди № № 382/1978 г. и 518/1994 г. - дворищна регулация.

С приходна квитанция № 0000131112/18.06.2021 г. лицето е платило такса в размер на 20 лв. в полза на Община Свищов с основание: Молба за започване на производство по продажба на общински имот.

Уреждането на регулационни отношения между Ч. Б. С., собственик на ПИ 662 и Община Свищов за частта от улица с ОК275-ОК277, представляваща предаваема площ, общинска собственост в обхвата на УПИ ІІ-662 е по реда на чл. 15, ал. 3 от Закона за устройство на територията и чл. 36, ал. 2 от Закона за общинската собственост - продажба на общинската част, по плана на с. Ореш. Разпореждането с имот, публична общинска собственост се извършва, след обявяване на имота от публична в частна общинска собственост на основание чл. 6, ал. 1 и ал. 3 от ЗОС, във връзка с чл. 8, ал. 1 от ЗУТ (попада в границите на УПИ ІІ-662 - отреден за жилищни нужди), с което е загубил предназначението си на публична общинска собственост.

В границите на УПИ ІІ-662 към ПИ 662, собственост на Ч. Б. С. съгласно нотариален акт № 115, том 11, рег. 3720, дело 1418 от 18.11.2010 г., вписан в Служба по вписванията - гр. Свищов се придава площ 26 кв. м., част от улица с ОК275-ОК277 по плана на с. Ореш, съгласно схема на площите от 18.06.2021 г., изготвена от инж. Русанов.

Съгласно Скица № 315/22.06.2021 г. на Община Свищов по действащия план на с. Ореш УПИ ІІ-662, кв. 70 е с адрес: ул. „Ропотамо“ № 16.

Съгласно Удостоверение за данъчна оценка (изх. № 5408001427/23.06.2021 г.) данъчната оценка на площта от 26 кв. м. е 102,10 лв.(сто и два лева, десет стотинки).

Кметът на Кметство Ореш Любомир Иронов изразява положително становище, постъпило с Вх. № 94-М-292/20.07.2021 г. в Община Свищов.

Съгласно изготвена експертна оценка, справедливата пазарна стойност на общинската част, представляваща площ 26 кв. м. от имота е 340 лв. (триста и четиридесет лева), (без ДДС).

С оглед на постъпилото инвестиционно намерение, както и с оглед на включването на имота в „Годишна програма за управление и разпореждане с имоти, общинска собственост през 2021 година”, приета с Решение № 394/25.02.2021 г., Протокол № 25 на Общински съвет - Свищов, (като обект с пореден номер № 72 от точка А на раздел III), с горепосочената докладна записка е изложено становище, че **продажбата на същия е облагаема сделка по ЗДДС (Имотът е УПИ).** **Същата е законово реализируема**, **след решение на Общински съвет**.

Реализирането на сделката ще осигури приходи в общинския бюджет за 2021 г., както и приход на бюджета на Кметство Ореш при спазване на изискванията на чл. 52, ал. 5 от Закона за местното самоуправление и местната администрация (ЗМСМА).

В заседанието участват 28 общински съветници.

Гласували “За” – 26, “Против” – няма и “Въздържали се” – 2.

ПРЕДСЕДАТЕЛ НА ОбС: …/п/ …

 /д-р Кристиян Кирилов/

Вярно при ОбС: …………………

 /Л. Миронова/